Legal Document

Category: 2046

Text:
16. ΑΠΟΦΑΣΗ ΕΠΙΤΡΟΠΗΣ ΣΥΝΤΟΝΙΣΜΟΥ ΤΗΣ ΚΥΒΕΡΝΗΤΙΚΗΣ ΕΠΙΤΡΟΠΗΣ ΣΤΟΝ ΤΟΜΕΑ ΤΟΥ ΧΩΡΟΤΑΞΙΚΟΥ ΣΧΕΔΙΑΣΜΟΥ ΚΑΙ ΤΗΣ ΑΕΙΦΟΡΟΥ ΑΝΑΠΤΥΞΗΣ Αριθ. 28704/4362 της 26/28 Νοεμ. 2001 (ΦΕΚ Β΄1575) Ειδικό Πλαίσιο Χωροταξικού Σχεδιασμού και Αειφόρου Ανάπτυξης Καταστημάτων Κράτησης. Έχοντας υπ’ όψη: 1.Τις διατάξεις των άρθρων 3, 7 και 18 παράγραφος 5 του ν. 2742 / 1999 «Χωροταξικός σχεδιασμός και αειφόρος ανάπτυξη και άλλες διατάξεις»(Α 207).  2.Την από 6.9.2001 γνωμοδότηση του Εθνικού Συμβουλίου Χωροταξικού Σχεδιασμού και Αειφόρου Ανάπτυξης. 3.Την με α.π. 24059 / 3720 / 11.10.2001 εισήγηση της Δ/νσης Χωροταξίας του Υ.ΠΕ.ΧΩ.Δ.Ε.  4.Το γεγονός ότι από τις κανονιστικές διατάξεις της απόφασης αυτής προκαλείται σε βάρος του κρατικού προϋπολογισμού δαπάνη ύψους 146 δις δραχμών περίπου με τιμές 2000 ή 428,46 εκατομμυρίων ΕΥΡΩ η οποία θα αντιμετωπισθεί ως εξής : α) ποσό ύψους 125 δις δραχμών ή 366,83 εκατομμυρίων ΕΥΡΩ από πιστώσεις του Προγράμματος Δημοσίων Επενδύσεων - Εθνικό Σκέλος / ΤΑΧΔΙΚ και β) ποσό ύψους 21 δις δραχμών με τιμές 2000 ή 61,6 εκατομμύρια ΕΥΡΩ, από πιστώσεις του Προγράμματος Δημοσίων Επενδύσεων - με συγχρηματοδότηση από την Ε.Ε., αποφασίζουμε : (Αντί για τη σελ. 688,27(α) Σελ. 688,27(β) Τεύχος       Σελ.        Σωφρονιστικός Κώδικας 6.Ι.θ.14-16 Άρθρ.1.-Εγκρίνεται το Ειδικό Πλαίσιο Χωροταξικού Σχεδιασμού και Αειφόρου Ανάπτυξης Καταστημάτων Κράτησης, το οποίο αποσκοπεί στη διαμόρφωση κατευθύνσεων σε εθνικό επίπεδο για τη χωροθέτηση των Καταστημάτων Κράτησης με στόχο την προώθηση αρχών του Σωφρονιστικού Κώδικα, την κάλυψη επιτακτικών αναγκών συμπλήρωσης των υποδομών και τη βέλτιστη γεωγραφική κατανομή τους κατά τρόπο ώστε να εξυπηρετείται αποτελεσματικότερα ο πληθυσμός, να καλύπτονται οι ανάγκες των καταστημάτων κράτησης σε υποδομές και υπηρεσίες, καθώς και να ελαχιστοποιείται το κοινωνικό, οικονομικό και περιβαλλοντικό κόστος. Το πλαίσιο αυτό περιλαμβάνει α) κριτήρια χωροθέτησης των καταστημάτων κράτησης σε δύο χωρικά και διοικητικά επίπεδα, το εθνικό και το περιφερειακό, καθώς και κατευθύνσεις για τη διαδικασία επιλογής γηπέδου σε τοπικό επίπεδο και β) πρόγραμμα δράσης και ειδικότερα τον καθορισμό των μεγεθών για την προγραμματική περίοδο 20012016 και την κατανομή τους σε επίπεδο περιφέρειας, την εξειδίκευση των ενεργειών σε επιμέρους υποπρογράμματα, καθώς και το χρονικό προγραμματισμό ενεργειών και εκταμιεύσεων. Κριτήρια Χωροθέτησης Καταστημάτων Κράτησης Άρθρ.2.-Α.Κριτήρια συμπλήρωσης των υποδομών της χώρας σε καταστήματα κράτησης και κατανομή τους σε Εθνικό επίπεδο είναι : 1.Ο βαθμός κάλυψης των προγραμματικών, για το έτος στόχο (2016), αναγκών από την υφιστάμενη ή την ήδη προγραμματισμένη υποδομή σε καταστήματα κράτησης και η δυνατότητα τους να προσεγγίσουν τα νέα σωφρονιστικά πρότυπα.  2.Η αναλογική, βάσει πληθυσμού, κατανομή των προγραμματικών μεγεθών σε επίπεδο περιφερειών και η συμπλήρωση των υφιστάμενων υποδομών σε Γενικά Καταστήματα Κράτησης που διατηρούνται ή έχουν προγραμματιστεί. Ειδικά για την περιφέρεια Αττικής, με δεδομένη τη δυσκολία εξεύρεσης των αναγκαίων χώρων, τίθεται καταρχήν ως στόχος η κάλυψη των προγραμματικών, βάσει πληθυσμού, αναγκών της, που αντιστοιχούν σε ημεδαπούς κρατουμένους.  Σελ. 688,28(β) Τεύχος      Σελ.      3.Η αναλογική, βάσει πληθυσμού, συμπλήρωση των υποδομών σε Θεραπευτικά Καταστήματα Κράτησης (γενικά νοσοκομεία, θεραπευτήρια για ψυχασθενείς και καταστήματα για τοξικομανείς) με προτεραιότητα στη δημιουργία ενός καταστήματος τοξικομανών στην ευρύτερη περιοχή της Θεσσαλονίκης (δεύτερο μεγαλύτερο αστικό κέντρο της χώρας), ενός στην περιφέρεια Κρήτης (λόγω σχετικής γεωγραφικής απομόνωσης και πληθυσμιακού μεγέθους) και ενός εναλλακτικά σε μία από τις παρακάτω περιφέρειες : Θεσσαλίας, Δυτικής Ελλάδας, Πελοποννήσου, που μετά τις περιφέρειες Αττικής και Κεντρικής Μακεδονίας συγκεντρώνουν το μεγαλύτερο πληθυσμιακό μέγεθος. Με δεδομένη την ιδιαίτερη σημασία της σύνδεσης των θεραπευτικών καταστημάτων με αντίστοιχα εκπαιδευτικά ιδρύματα, κριτήριο για τη χωροθέτησή τους αποτελεί η λειτουργία σχετικών εκπαιδευτικών ιδρυμάτων στην ευρύτερη περιοχή.  4.Η πληρέστερη, κατά το δυνατό, από άποψη γεωγραφικής κατανομής, κάλυψη των αναγκών της Επικράτειας σε Ειδικά καταστήματα. Συγκεκριμένα, η δημιουργία Κεντρικών Αποθηκών Υλικού Φυλακών σε κομβικά σημεία διαμετακόμισης καθώς και Καταστημάτων Νέων και Κέντρων Ημιελεύθερης Διαβίωσης στις ευρύτερες περιοχές των μεγαλύτερων αστικών κέντρων, δεν είναι άμεσης προτεραιότητας.  6.Ι.θ.16 Σωφρονιστικός Κώδικας 5.Η αναγκαιότητα ύπαρξης ενός τουλάχιστον καταστήματος κράτησης στην ευρύτερη περιοχή της έδρας κάθε εφετειακής περιφέρειας όπως ορίζεται με τα κριτήρια χρονοαπόστασης της παραγράφου 5 της Β ενότητας του παρόντος άρθρου και σε θέση που θα εξασφαλίζει τη γρήγορη και ασφαλή μεταγωγή των υποδίκων κρατουμένων από και προς αυτή. Ιδιαίτερα στο νησιωτικό χώρο λόγω της πολυδιάσπασής του καθώς και της έλλειψης εκτάσεων ικανού μεγέθους, το κατάστημα κράτησης χωροθετείται στο νησί - εφετειακή έδρα ή σε κοντινό νησί με λειτουργική σύνδεση. Στην περίπτωση αυτή πλην της λειτουργικής σύνδεσης με την εφετειακή έδρα και των κριτηρίων της ενότητας Β του παρόντος άρθρου συνεκτιμάται το αναπτυξιακό όφελος από την εγκατάσταση του καταστήματος κράτησης στο νησί.  Β.Κριτήρια χωροθέτησης νέων καταστημάτων κράτησης σε επίπεδο περιφέρειας. Η επιλογή της ή των θέσεων των νέων καταστημάτων κράτησης μέσα στην περιφέρεια γίνεται κατά τρόπο ώστε να εξασφαλίζεται: 1.Η δημιουργία ενός καταστήματος κράτησης στην ευρύτερη περιοχή της έδρας κάθε εφετείου και των τυχόν, πλέον του ενός, απαιτούμενων σε μία από τις ευρύτερες περιοχές των βασικών αστικών κέντρων της περιφέρειας, σε προσπελάσιμη και κεντροβαρική, κατά το δυνατό θέση, με στόχο την καλύτερη δυνατή εξυπηρέτηση τόσο του μεγαλύτερου μέρους του πληθυσμού της περιφέρειας όσο και του καταστήματος κράτησης από τις υφιστάμενες τεχνικές και κοινωνικές υποδομές της περιοχής. 2.Η συμβατότητα με υφιστάμενες ή προγραμματισμένες χρήσεις γης ανάλογα με το είδος του καταστήματος κράτησης. Ειδικότερα, ελέγχεται η συμβατότητα με τις κατευθύνσεις της χωροταξικής, πολεοδομικής και περιβαλλοντικής πολιτικής που προκύπτουν από εγκεκριμένα χωροταξικά σχέδια ή πλαίσια ή άλλα σχεδία χρήσεων γης ώστε αφενός να διασφαλίζεται η καταλληλότητα του χώρου και της θέσης για την εύρυθμη λειτουργία του καταστήματος κράτησης και αφετέρου να διασφαλίζονται οι αναπτυξιακές προτεραιότητες της περιοχής. 3.Το χαμηλότερο κατά περίπτωση περιβαλλοντικό, κατασκευαστικό και λειτουργικό κόστος για το κατάστημα κράτησης και την περιοχή υποδοχής του. Ειδικότερα δίδεται ως κατεύθυνση : • η αποφυγή δημιουργίας νέων σωφρονιστικών υποδομών σε ευαίσθητες περιβαλλοντικά περιοχές. Ως ευαίσθητες περιβαλλοντικά περιοχές νοούνται τόσο οι περιοχές προστασίας της φύσης όσο και οι ευαίσθητες πολιτισμικά περιοχές όπως οι αρχαιολογικοί χώροι.  • η επιδίωξη αξιοποίησης τόσο των υφιστάμενων τεχνικών και μεταφορικών όσο και των υπολοίπων υποδομών.  • η αποφυγή δημιουργίας νέων σωφρονιστικών υποδομών σε περιοχές που παρουσιάζουν έντονες κλίσεις ή και πυκνή βλάστηση. • ο έλεγχος ύπαρξης χαρακτηριστικών οικιστικής καταλληλότητας που αφενός σχετίζονται με το περιβαλλοντικό, κατασκευαστικό και λειτουργικό κόστος και αφετέρου συμβάλουν στην εξασφάλιση ποιοτικών συνθηκών διαβίωσης και στην ασφάλεια του κτιρίου όσο και των διαβιούντων σε αυτό. Τέτοια χαρακτηριστικά είναι : το κατάλληλο κλίμα καθώς και η γεωμορφολογική και γεωλογική καταλληλότητα, ώστε να περιορίζεται ο κίνδυνος φυσικών καταστροφών αλλά και το κόστος κατασκευής. Ειδικότερα σε ότι αφορά τα Γενικά Καταστήματα Κράτησης, η γεωμορφολογία του γηπέδου και της ευρύτερης περιοχής πρέπει να μην επιτρέπει την παρακολούθηση της εσωτερικής λειτουργίας του καταστήματος κράτησης. 4.Η, κατά το δυνατό, αποδοχή της τοπικής κοινωνίας, όπως εκφράζεται από τους θεσμοθετημένους φορείς της. 5.Η κατάλληλη λειτουργική σύνδεση των καταστημάτων κράτησης με το οικιστικό δίκτυο. Η λειτουργική εξάρτησή τους ποικίλει ανάλογα με τον ειδικότερο σκοπό για τον οποίο προορίζονται. Κοινή επιδίωξη για όλους τους τύπους καταστημάτων κράτησης αποτελεί η εξασφάλιση ευχερούς πρόσβασης, ώστε από τη μια να μη δυσχεραίνεται η επικοινωνία των κρατουμένων με το ευρύτερο κοινωνικό περιβάλλον και από την άλλη η λειτουργία των καταστημάτων κράτησης να επωφελείται από τις υποδομές και τις υπηρεσίες της πόλης, τις οποίες, ως παραγωγικός πόρος, υποστηρίζει. Ειδικότερα α. Τα Γενικά Καταστήματα Κράτησης πρέπει να βρίσκονται εκτός του αστικού ιστού και σε λειτουργική απόσταση από αυτόν. Η μέγιστη χρονοαπόσταση του καταστήματος κράτησης από το αστικό κέντρο το οποίο υποστηρίζει, προσδιορίζεται ανάλογα με το ρόλο του δεύτερου στο οικιστικό δίκτυο. Πιο συγκεκριμένα : (Μετά τη σελ. 688,28(α) Σελ. 688,29 Τεύχος 1381 Σελ. 83 Σωφρονιστικός Κώδικας 6.Ι.θ.16 • Για τα οικιστικά κέντρα πρώτου επιπέδου, η μέγιστη χρονοαπόσταση ορίζεται σε μία ώρα περίπου. Στην περίπτωση αυτή επιδιώκεται η ταυτόχρονη εξυπηρέτησή του καταστήματος κράτησης από άλλο αστικό κέντρο χαμηλότερου επιπέδου (3ου ή 4ου) στο οικιστικό δίκτυο, το οποίο θα μπορεί να παρέχει αναγκαίες υποδομές και στέγαση του προσωπικού των καταστημάτων κράτησης με ικανοποιητικές εξυπηρετήσεις.  • Η μέγιστη χρονοαπόσταση από αστικό κέντρο δεύτερου και τρίτου επιπέδου στο οικιστικό δίκτυο της χώρας, ορίζεται σε μισή ώρα περίπου. Οι παραπάνω χρόνοι ορίζονται από τα όρια του εκάστοτε πολεοδομικού συγκροτήματος 1ου, 2ου ή 3ου επιπέδου. Στο πλαίσιο αυτό και ειδικά για την εξυπηρέτηση των αναγκών της περιφέρειας Αττικής είναι δυνατή η αναζήτηση κατάλληλου για τη χωροθέτησή τους χώρου σε όμορες περιφέρειες. β. Τα Ειδικά Καταστήματα Κράτησης χωροθετούνται ανάλογα με τον ειδικότερο σκοπό για τον οποίο προορίζονται. Συγκεκριμένα : • Τα Κέντρα Ημιελεύθερης Διαβίωσης χωροθετούνται σε αστικές περιοχές κέντρων 1ου, 2ου ή 3ου επιπέδου στο οικιστικό δίκτυο. Προτεραιότητα στη χωροθέτηση κέντρων ημιελεύθερης διαβίωσης θα δοθεί στα αστικά κέντρα 1ου επιπέδου καθώς και στα κέντρα 2ου ή 3ου επιπέδου στα οποία δεν λειτουργούν γενικά καταστήματα κράτησης. • Τα Καταστήματα Νέων χωροθετούνται σύμφωνα με τα κριτήρια των Γενικών Καταστημάτων Κράτησης. • Οι Αγροτικές Φυλακές χωροθετούνται σε αγροτικές περιοχές, σε κεντροβαρικές και εύκολα προσβάσιμες θέσεις σε επίπεδο Επικράτειας. Βασικό κριτήριο αποτελεί η διαθεσιμότητα δημοσίων εκτάσεων, λόγω της μεγάλης απαιτούμενης έκτασής τους.  • Οι Κεντρικές Αποθήκες Υλικού Φυλακών χωροθετούνται σε θέσεις που ευνοείται η διαμετακόμιση του υλικού στην Επικράτεια και σε οργανωμένους υποδοχείς που επιτρέπουν τη χωροθέτηση ανάλογης χρήσης (ζώνες διαμετακόμισης, χονδρεμπορίου ή άλλη κατηγορία Β.Ε.ΠΕ. που επιτρέπει την εγκατάσταση αποθηκευτικών χώρων ανάλογης κλίμακας). γ. Τα Θεραπευτικά Καταστήματα χωροθετούνται ανάλογα με τον ειδικότερο σκοπό για τον οποίο προορίζονται. Συγκεκριμένα : Σελ. 688,30 Τεύχος 1381 Σελ. 84 • Τα Γενικά Νοσοκομεία και τα Θεραπευτήρια για Ψυχασθενείς χωροθετούνται σε λειτουργική συσχέτιση με έναν κρίσιμο αριθμό Γενικών Καταστημάτων Κράτησης της περιφέρειας που να δικαιολογεί τη δημιουργία αυτοτελούς Θεραπευτικού Καταστήματος των κατηγοριών αυτών. • Τα Καταστήματα Τοξικομανών χωροθετούνται εντός αστικού ιστού ή σε άμεση λειτουργική συσχέτιση με αυτόν.  Γ. Διαδικασία επιλογής γηπέδου. Μέχρι την εξειδίκευση των κατευθύνσεων του Ειδικού Πλαισίου από τα υποκείμενα επίπεδα σχεδιασμού (περιφερειακά πλαίσια, ρυθμιστικά σχέδια, Γ.Π.Σ. ή Σ.Χ.Ο.Ο.Α.Π.,) η διαδικασία επιλογής των γηπέδων προτείνεται να περιλάβει τα παρακάτω στάδια : 1.Την καταγραφή του συνόλου των εκτάσεων του δημοσίου ή και των Ο.Τ.Α, που από άποψη μεγέθους προσφέρονται για τη δημιουργία Καταστήματος Κράτησης. Για το σκοπό αυτό το Υπουργείο Δικαιοσύνης ή η οικεία περιφερειακή αρχή, ύστερα από σχετικό αίτημα του Υπουργείου Δικαιοσύνης, απευθύνεται στους φορείς που διαχειρίζονται εκτάσεις του δημοσίου καθώς και στην Τοπική Αυτοδιοίκηση ζητώντας τους να της υποδείξουν, εντός συγκεκριμένης προθεσμίας, το σύνολο των αναξιοποίητων εκτάσεων που εμπίπτουν στη δικαιοδοσία τους και προσφέρονται από άποψη μεγέθους για τη δημιουργία Καταστημάτων κράτησης.  6.Ι.θ.16 Σωφρονιστικός Κώδικας 2.Την προεπιλογή των εκτάσεων που ικανοποιούν με ή χωρίς προϋποθέσεις τα κριτήρια του παρόντος Ειδικού Πλαισίου. Η προεπιλογή βασίζεται στα πορίσματα ειδικής μελέτης με την οποία διερευνώνται και αξιολογούνται μεταξύ άλλων : η δυνατότητα ικανοποίησης των στόχων και κατευθύνσεων του παρόντος πλαισίου, η σκοπιμότητα αλλαγής της χρήσης των επιμέρους προσφερόμενων εναλλακτικών λύσεων (εκτάσεων), λαμβάνοντας υπόψη και τις δυνατότητες προσφορότερης αξιοποίησής τους με αναπτυξιακά κριτήρια, καθώς και τα απαιτούμενα κατά περίπτωση μέτρα - προϋποθέσεις όπως : προσδιορισμός αναγκαίων έργων και ρυθμίσεων καθώς και του χρόνου και του κόστους υλοποίησής τους, τυχόν αντισταθμιστικά μέτρα. 3.Τη διερεύνηση των επιπτώσεων στο φυσικό ή ανθρωπογενές περιβάλλον, από την τυχόν χωροθέτηση καταστήματος κράτησης, στις εκτάσεις που θα προεπιλεγούν.  4.Τη διερεύνηση της απαιτούμενης κοινωνικής συναίνεσης τόσο σε επίπεδο πρωτοβάθμιων και δευτεροβάθμιων Οργανισμών Αυτοδιοίκησης όσο και σε επίπεδο περιφερειακής διοίκησης. 5.Τελική επιλογής θέσης.  Στη περίπτωση που από το στάδιο 2 της διαδικασίας επιλογής δεν καταστεί δυνατή η εξεύρεση ικανοποιητικής λύσης, κινείται διαδικασία εξεύρεσης ιδιωτικών εκτάσεων μέσα από δημόσιο διαγωνισμό. Στη περίπτωση που και η διαδικασία αυτή αποβεί άκαρπη η απόκτηση της αναγκαίας έκτασης θα γίνει μέσα από διαδικασίες αναγκαστικής απαλλοτρίωσης στη βάση ειδικού σχεδιασμού.  Πρόγραμμα Δράσης 2001-2016  Άρθρ.3.-Το πρόγραμμα δράσης στοχεύει στην κάλυψη των αναγκών για την προγραμματική περίοδο 2001 - 2016 και περιλαμβάνει : α. Τον καθορισμό των προγραμματικών μεγεθών και την κατανομή τους σε επίπεδο περιφέρειας. β. Την εξειδίκευση των ενεργειών σε επιμέρους υποπρογράμματα γ. Το χρονικό προγραμματισμό των παραπάνω ενεργειών και των εκταμιεύσεων Ειδικότερα: Α Προγραμματικά μεγέθη και κατανομή τους σε επίπεδο περιφέρειας Ο καθορισμός των προγραμματικών μεγεθών της περιόδου 2001-2016 περιλαμβάνει: 1.Τον αριθμό θέσεων που διατηρούνται σε υφιστάμενες υποδομές. 2.Το προγραμματικό μέγεθος σε θέσεις κρατουμένων: 3.Τις ανάγκες δημιουργίας νέων θέσεων κράτησης. 4.Τις ανάγκες δημιουργίας νέων Καταστημάτων Κράτησης και την κατανομή αυτών ανά περιφέρεια. Τα παραπάνω μεγέθη και η κατανομή των αναγκών δημιουργίας νέων καταστημάτων κράτησης παρουσιάζονται αναλυτικά στους πίνακες 1 έως 5 που ακολουθούν : (Μετά τη σελ. 688,30) Σελ. 688,31 Τεύχος 1381 Σελ. 85 Σωφρονιστικός Κώδικας 6.Ι.θ.16 Πίνακας 1. Αριθμός θέσεων που διατηρούνται σε υφιστάμενες υποδομές σε Γενικά Καταστήματα σε Θεραπευτικά σε Αγροτικές σε στρατιωτικές Σύνολο Κράτησης Καταστήματα Κράτησης  Φυλακές φυλακές 2.299 360 666 22 3.347 Πίνακας 2. Το προγραμματικό μέγεθος σε θέσεις κρατουμένων  σε Γενικά Καταστήματα Κράτησης σε Θεραπευτικά Καταστήματα Κράτησης σε Γενικά Καταστήματα σε Θεραπευτικά σε Αγροτικές σε στρατιωτικές Σύνολο Κράτησης Καταστήματα Κράτησης  Φυλακές φυλακές 7.059 1.260 666 22 9.007 Πίνακας 3. Ανάγκες δημιουργίας νέων θέσεων κράτησης σε Γενικά Καταστήματα Κράτησης σε Θεραπευτικά Καταστήματα Κράτησης σε Γενικά Καταστήματα σε Θεραπευτικά σε Αγροτικές σε στρατιωτικές Σύνολο Κράτησης Καταστήματα Κράτησης  Φυλακές φυλακές 4.760 900 0 0 5660 Πίνακας 4. Ανάγκες δημιουργίας νέων Καταστημάτων Κράτησης σε Γενικά Καταστήματα σε Θεραπευτικά σε Αγροτικές σε στρατιωτικές Σύνολο Κράτησης Καταστήματα Κράτησης  Φυλακές φυλακές 17 3 0 0 20 Πίνακας 5. Κατανομή νέων Καταστημάτων Κράτησης ανά περιφέρεια Περιφέρεια Ανάγκες δημιουργίας νέων Ανάγκες δημιουργίας νέων Γενικών Καταστημάτων Θεραπευτικών   Κράτησης. Καταστημάτων Κράτησης. Αττικής 3 Ανατολικής Μακεδονίας & Θράκης 1 Κεντρικής Μακεδονίας 3 1 Δυτικής Μακεδονίας 1 Ηπείρου 1 Θεσσαλίας 2 *(1) Ιονίων Νήσων 1 Δυτικής Ελλάδος 1 *(1) Στερεάς Ελλάδας 1 Πελοποννήσου 1 *(1) Βορείου Αιγαίου 0 Νοτίου Αιγαίου 0 Κρήτης 2 1 Γενικό Σύνολο: 17 3 Σελ. 688,32 Τεύχος 1381 Σελ. 86 6.Ι.θ.16 Σωφρονιστικός Κώδικας Β.Καθορισμός επιμέρους ενεργειών και εκταμιεύσεων (Υποπρογράμματα) Το πρόγραμμα περιλαμβάνει δύο υποπρογράμματα δράσης. Το πρώτο αφορά στη συμπλήρωση των υποδομών κράτησης με τη δημιουργία δεκαεπτά (17) Γενικών Καταστημάτων Κράτησης και τριών (3) Κέντρων Απεξάρτησης Τοξικομανών Κρατουμένων. Το δεύτερο αφορά στις εργασίες συντήρησης, εκσυγχρονισμού και επέκτασης τόσο των διατηρούμενων υποδομών, όσο και την περιοδική συντήρηση των Καταστημάτων Κράτησης που θα δημιουργηθούν.  Τα Υποπρογράμματα αυτά αναλύονται παρακάτω: 1.Πρώτο Υποπρόγραμμα Δράσης 2001-2005 Περιλαμβάνει την εξεύρεση και απόκτηση των κατάλληλων γηπέδων, την εκπόνηση μελετών, την κατασκευή και τον εξοπλισμό δεκαεπτά (17) Γενικών Καταστημάτων Κράτησης (280 θέσεων έκαστο) και τριών (3) Κέντρων Απεξάρτησης Τοξικομανών Κρατουμένων (300 θέσεων έκαστο). Φορέας Υλοποίησης: Υπουργείο Δικαιοσύνης Φορέας Χρηματοδότησης : α) Πρόγραμμα Δημοσίων Επενδύσεων - Εθνικό Σκέλος / ΤΑΧΔΙΚ συνολικού προϋπολογισμού 110,5 δις δραχμών ή 324,28 εκατομμυρίων ΕΥΡΩ.  1.Γενικό Κατάστημα Κράτησης στην περιφέρεια Ανατολικής Μακεδονίας & Θράκης, σε θέση που θα προσδιορισθεί.  2.Γενικό Κατάστημα Κράτησης Αττικής Ι επαναξιολογείται η επιλογή της θέσης (Ριτσώνα). 3.Γενικό Κατάστημα Κράτησης Αττικής ΙΙ, σε θέση που θα προσδιορισθεί. 4.Γενικό Κατάστημα Κράτησης Αττικής ΙΙΙ, σε θέση που θα προσδιορισθεί). 5.Γενικό Κατάστημα Κράτησης Δυτικής Ελλάδος, σε θέση που θα προσδιορισθεί). 6.Γενικό Κατάστημα Κράτησης Δυτικής Μακεδονίας (σε θέση που θα προσδιορισθεί. 7.Γενικό Κατάστημα Κράτησης Ηπείρου, σε θέση που θα προσδιορισθεί. 8.Γενικό Κατάστημα Κράτησης Θεσσαλίας Ι σε θέση που έχει προγραμματισθεί (Τρίκαλα). 9.Γενικό Κατάστημα Κράτησης Θεσσαλίας ΙΙ σε θέση που έχει προγραμματισθεί (Βόλος). 10.Γενικό Κατάστημα Κράτησης Ιονίων Νήσων σε θέση που έχει προγραμματισθεί (Κέρκυρα). 11.Γενικό Κατάστημα Κράτησης Κεντρικής Μακεδονίας Ι, σε θέση που θα προσδιορισθεί. 12.Γενικό Κατάστημα Κράτησης Κεντρικής Μακεδονίας ΙΙ, σε θέση που θα προσδιορισθεί. 13.Γενικό Κατάστημα Κράτησης Κεντρικής Μακεδονίας ΙΙΙ, σε θέση που θα προσδιορισθεί. 14.Γενικό Κατάστημα Κράτησης Κρήτης Ι σε θέση που έχει προγραμματισθεί (Χανιά). 15.Γενικό Κατάστημα Κράτησης Κρήτης ΙΙ σε θέση που έχει προγραμματισθεί (ΑλικαρνασσόςΝεάπολη). 16.Γενικό Κατάστημα Κράτησης Πελοποννήσου επαναξιολογείται η επιλογή της θέσης «Συλίμνα» Αρκαδίας.  17.Γενικό Κατάστημα Κράτησης Στερεάς Ελλάδας, σε θέση που θα προσδιορισθεί. Με την υλοποίηση των προαναφερόμενων Καταστημάτων καταργούνται σταδιακά τα παρακάτω δέκα (10) Καταστήματα Κράτησης : Τρίπολης, Κέρκυρας, Αλικαρνασσού, Χαλκίδας, Ιωαννίνων, Βόλου, Νεάπολης Λασιθίου, Χανίων, Τρικάλων, Κορυδαλλού, η δυνατότητα εκσυγχρονισμού των οποίων, κρίθηκε μη ικανή να άρει τα σημερινά προβλήματα που αφορούν τόσο την εσωτερική λειτουργία τους με βάση τα νέα σωφρονιστικά πρότυπα, όσο και τη λειτουργική σύνδεσή τους με το ευρύτερό τους περιβάλλον β) Πρόγραμμα Δημοσίων Επενδύσεων - Συγχρηματοδοτούμενο με Ε.Ε. συνολικού προϋπολογισμού 21 δις Δραχμών (τιμές 2000) ή 61,6 εκατομμυρίων ΕΥΡΩ.  1.Κέντρο Απεξάρτησης Τοξικομανών Κρατούμενων Βορείου Ελλάδος σε θέση που έχει προγραμματισθεί στο Νομό Θεσσαλονίκης. 2.Κέντρο Απεξάρτησης Τοξικομανών Κρατούμενων στην περιφέρεια Κρήτης, σε θέση που θα προσδιορισθεί. 3.Κέντρο Απεξάρτησης Τοξικομανών Κρατούμενων εναλλακτικά σε μία από τις παρακάτω περιφέρειες : Θεσσαλίας, Δυτ. Ελλάδας, Πελοποννήσου, σε θέση που θα προσδιορισθεί. 2.Δεύτερο Υποπρόγραμμα Δράσης 2001-2016 Περιλαμβάνει εργασίες εκσυγχρονισμού ή και επέκτασης των υφισταμένων υποδομών και εργασίες περιοδικής συντήρησης ή και εκσυγχρονισμού των υποδομών που θα δημιουργηθούν, τουλάχιστον ανά πενταετία, με στόχο τη διατήρηση των συνθηκών λειτουργίας τους σε υψηλά επίπεδα. Στις εργασίες αυτές περιλαμβάνεται, μεταξύ άλλων, η επέκταση των διατηρούμενων καταστημάτων κράτησης Βορείου και Νοτίου Αιγαίου για την κάλυψη των προγραμματικών βάσει πληθυσμού αναγκών τους σε θέσεις ημεδαπών κρατουμένων. (Αντί για τη σελ. 688,33) Σελ. 688,33(α) Τεύχος 1401 Σελ. 113 Σωφρονιστικός Κώδικας 6.Ι.θ.16 Φορέας Υλοποίησης: Υπουργείο Δικαιοσύνης Φορέας Χρηματοδότησης : Πρόγραμμα Δημοσίων Επενδύσεων - Εθνικό Σκέλος / ΤΑΧΔΙΚ συνολικού προϋπολογισμού 14,5 δις δραχμών (τιμές 2000) ή 42,55 εκατομμυρίων ΕΥΡΩ. Γ. Χρονικός προγραμματισμός ενεργειών και εκταμιεύσεων. Ο χρονικός προγραμματισμός των ενεργειών και εκταμιεύσεων που απαιτούνται για την υλοποίηση του προγράμματος δράσης απεικονίζεται στο διάγραμμα που ακολουθεί (Διάγραμμα 1).  Αναθεώρηση προγράμματος δράσης Άρθρ.4.-Σε περίπτωση που κατά τη διαδικασία αξιολόγησης του παρόντος, στο πλαίσιο των διατάξεων του άρθρου 7 παρ. 5 και 6 του Ν. 2742 / 99, διαπιστωθεί, πριν το τέλος της προγραμματικής περιόδου, ότι η εξέλιξη του αριθμού των κρατουμένων είναι διαφορετική από τα προγραμματικά μεγέθη του παρόντος, το πρόγραμμα δράσης αναθεωρείται, ανάλογα με τα δεδομένα, ως εξής : Εφόσον ο αριθμός των κρατουμένων είναι μικρότερος από τη σημερινή εκτίμηση, είτε θα βελτιωθούν περαιτέρω οι συνθήκες κράτησης (π.χ. ένα άτομο ανά κελί), είτε και θα εξεταστεί η περαιτέρω κατάργηση υφιστάμενων Καταστημάτων Κράτησης που απέχουν περισσότερο από τα νέα σωφρονιστικά πρότυπα. Εφόσον ο αριθμός των κρατουμένων είναι μεγαλύτερος από τη σημερινή εκτίμηση, η κάλυψη των πρόσθετων αναγκών θα αντιμετωπισθεί εναλλακτικά με τον προγραμματισμό είτε πρόσθετων γενικών καταστημάτων κράτησης είτε και ειδικών ή θεραπευτικών καταστημάτων κράτησης. Άρθρ.5.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.